Mapodise  a tlhotlhomisa leso la ngwana le mmaagwe
Mapodise a Good Hope a tlhotlhomisa dintsho tse mo go tsone mme wa dingwaga tse di masome mabedi le borobabobedi le ngwana wa gagwe wa mosetsana wa dingwaga tse tlhano go belaelwang ba nole sengwe se se botlhole. Go ya ka mothusa mookamela mapodise a Good Hope AssistantSuperintendent Batshwari Gaobatlelwe, bosheng momotshegareng ba ne ba begelwa fa mme mongwe le ngwana wa gagwe ba ragoseditswekwa kokelong ya Good Hope morago ga go lemoga fa ba sa tsoga sentle mme gobelaesega ba nole sengwe se se botlhole. Assistant Superintendent Gaobatlelwe are ba ne ba tabogela kwa sepatela mme ba fitlhela bobedi joo bo santse botlhatlhobiwa ke dingaka mme ka go tlhoka lesego ba ne ba felela ba tlhokafala. A re ba ne ba ya ko lelwapeng la mme yoo go ya gotlhotlhomisa se se ka tswang se diragetse, mme a re ba ne ba fitlhela kopi esupa fa ba nole sengwe se se neng se tshetswe mo go yone, a re go lebega seloseo e le botlhole ka le ba bongaka ba supile fa go lebega ba nole sengwe se sebotlhole. Superintendent Gaobatlelwe a re ba santse ba tlhotlhomisa tiragalo ego bona gore ke botlhole jwa mofuta mang jo bo ka tswang bo gapile matshelo abobedi jo. E re dikgang di eme jalo, Assistant SuperintendentGaobatlelwe a re go tlhagogile borukutlhi bosheng mo motseng wa Good Hope jo areng go na le magotswana mangwe a a tsenelelang banni mo malwapeng a bone kadinako tsa go itisitswe mo maitsiboeng ba ba amoga dithoto tsa bone di akaretsamegala ya matheka le di laptops. Assistant Superintendent Gaobatlelwe o ikuela mo setshabengsa Good Hope gore ba nne ba itotleletse mo matlong gore go se nne bonolo mo magotswaneng a go tsena mo matlong. O kopilesetshaba go ba thusa go tshwara magotswana ao, a re fa ba kabona ope fela a rekisa dilo tsa go tshwana le tseo, a ba lometsebe. BOKHUTLO